Diari Oficial de la Generalitat Valenciana


Sumari del DOGV 4248, del 14-05-2002 (2002/4917)

ORDE conjunta de 22 d'abril de 2002, de la Conselleria de Cultura i Educació i de la Conselleria de Medi Ambient, per la qual es convoca un concurs públic de projectes d'educació ambiental, així com ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4248

Data del DOGV
:   14-05-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/4917


Data del document
:   22-04-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * educació cívica
    * suport econòmic
    * centre d'ensenyament
    * política de medi ambient
    * ajuda pública

ORDE conjunta de 22 d'abril de 2002, de la Conselleria de Cultura i Educació i de la Conselleria de Medi Ambient, per la qual es convoca un concurs públic de projectes d'educació ambiental, així com ajudes i subvencions per a la seua realització, dirigit a centres docents dels nivells no universitaris, públics i privats concertats, de la Comunitat Valenciana. [2002/X4917]
  
La Llei Orgànica 1/1990, de 3 d'octubre, d'Ordenació General del Sistema Educatiu, en l'article 2, establix com a principis que regulen l'activitat educativa, entre altres, la relació amb l'entorn social, econòmic i cultural, així com la formació en el respecte i la defensa del medi ambient.
  
A partir de la Cimera de la Terra (Rio de Janeiro, 1992) i del Congrés Internacional Medi Ambient i Societat: Educació i Sensibilització per a la Sostenibilitat (Tessalònica, 1997), l'educació ambiental apareix, cada vegada més, unida a la idea de desenvolupament sostenible. Des de la publicació en 1987 de El nostre futur comú, document elaborat per la Comissió Mundial per al Desenvolupament i el Medi Ambient, el desenvolupament sostenible s'entén com el desenvolupament que satisfà les necessitats de la generació present sense comprometre la capacitat de les generacions futures per a satisfer les seues pròpies necessitats.
  
L'educació per a la sostenibilitat tracta de posar en joc diverses estratègies per a resoldre els problemes ambientals, l'aclariment de valors i la participació en accions de millora al si de la comunitat.
  
La Cimera de la Terra i la seua Agenda 21 dóna un protagonisme especial als xiquets i als jóvens en relació amb el desenvolupament sostenible, insistint que la col·laboració de l'educació cap al desenvolupament sostenible és un dels pilars bàsics d'este nou programa: ?Tant l'educació acadèmica com la no acadèmica són indispensables per a modificar les actituds de les persones, de manera que estes tinguen la capacitat d'avaluar els problemes del desenvolupament sostenible i abordar-los. L'educació és igualment fonamental per a adquirir consciència, valors i actituds, tècniques i comportaments ecològics i ètics d'acord amb el desenvolupament sostenible i que afavorisquen la participació pública efectiva en el procés d'adopció de decisions?.
  
El Llibre Blanc de l'Educació Ambiental a Espanya (1999) concep l'educació ambiental com una educació per a l'acció, que ?actua ampliant els nostres coneixements i consciència sobre els impactes de l'activitat humana sobre el medi, però amb l'objectiu últim de millorar les nostres capacitats per a contribuir a la solució dels problemes?.
  
El mateix Llibre Blanc proposa com a objectiu marc garantir la presència real en el sistema educatiu d'un model d'educació ambiental integrat, global, permanent i emmarcat en l'educació en valors.
  
La nova ordenació del sistema educatiu considera l'educació ambiental com un tema transversal, perquè no correspon de manera exclusiva a una única àrea del currículum, sinó que està present de forma global en els objectius i continguts de totes elles.
  
Donat el seu caràcter transversal, l'educació ambiental és responsabilitat del professorat i, per extensió, de tota la comunitat educativa. El centre docent com a institució, en virtut de la seua autonomia pedagògica i organitzativa, s'ha d'ocupar de l'educació ambiental de tot l'alumnat.
  
Així, educar per a la sostenibilitat ha de ser una de les finalitats o intencions educatives que incloga el projecte educatiu del centre, com un compromís de tota la comunitat educativa per la innovació i la millora de l'educació, que puga servir també per a transformar el seu entorn i ajudar a construir una societat sustentable.
  
La Conselleria de Cultura i Educació i la Conselleria de Medi Ambient de la Generalitat Valenciana són conscients de la importància de l'educació ambiental, especialment en l'any 2002, declarat per l'Organització de Nacions Unides com a Any Internacional per al Turisme Ecològic i Any Internacional de les Muntanyes. Així mateix la Conselleria de Medi Ambient vol prestar una atenció especial a la biodiversitat, en ocasió del desé aniversari de la Cimera de Rio.
  
En conseqüència, la Conselleria de Cultura i Educació i la Conselleria de Medi Ambient de la Generalitat Valenciana brinden als centres docents, a l'alumnat i al professorat, la possibilitat de descobrir i valorar el patrimoni natural, social i cultural de les terres valencianes, dins del context històric, social i lingüístic propi, així com els recursos i l'assessorament institucional del Centre d'Educació Ambiental de la Comunitat Valenciana, dels Centres de Visitants (CV) dels Espais Protegits, dels Centres de Formació, Innovació i Recursos Educatius (CEFIRE) i dels Centres d'Educació Ambiental a ells adscrits, així com de la Inspecció d'Educació.
  
Per això, i fent ús de les atribucions conferides per l'article 35 de la Llei 5/1983, de 30 de desembre, de Govern Valencià,
  
ORDENEM
  
Primer. Convocatòria
  
Convocar un concurs públic de projectes d'educació ambiental i ajudes i subvencions per a la seua realització, així com aprovar les bases per què es regirà la convocatòria, que figuren en l'annex I i el model de sol·licitud que figura en l'annex VII-A.
  
Segon. Finançament
  
Les ajudes i subvencions concedides tindran la finalitat de sufragar parcialment les despeses de funcionament que genere al centre docent la realització dels projectes d'educació ambiental. En tot cas, la quantitat concedida no podrà excedir el total de les despeses generades al centre per la realització dels projectes.
  
Les ajudes i subvencions seran sufragades a càrrec dels capítols i línies del pressupost de la Conselleria de Cultura i Educació de la Generalitat Valenciana per a l'exercici de 2002, pels següents imports màxims:
  
1. Per a la realització de les activitats dels projectes d'educació ambiental, als centres docents públics se'ls lliurarà una quantitat a càrrec del capítol II del programa 421.30, per un import global màxim de 150.253 euros.
  
2. Per a la realització de les activitats dels projectes d'educació ambiental, els centres docents privats concertats podran sol·licitar una subvenció a càrrec del capítol IV del programa 421.30 de la línia T2144000, per un import global màxim de 42.070 euros.
  
DISPOSICIONS FINALS
  
Primera
  
La Conselleria de Cultura i Educació i la Conselleria de Medi Ambient es reserven el dret de difondre i publicar els treballs dels projectes que resulten seleccionats durant el temps màxim d'un any.
  
Segona
  
Seran d'aplicació els articles 40 a 48 (secció III, del capítol únic del títol II) del text refós de la Llei d'Hisenda Pública de la Generalitat Valenciana, en el cas dels centres docents privats concertats, així com l'article 11 de la Llei de Pressupostos de la Generalitat Valenciana per a l'exercici de 2002 i l'Orde de 12 de maig de 1998, de la Conselleria de Cultura, Educació i Ciència (DOGV núm. 2.526), per als centres públics, en tots aquells aspectes que no regule la present orde.
  
Tercera
  
Es delega en la Direcció General d'Ordenació i Innovació Educativa i Política Lingüística i en la Direcció General d'Educació i Qualitat Ambiental la facultat de resoldre la concessió de les ajudes i subvencions que regula esta orde, i se'ls autoritza a adoptar les mesures que siguen necessàries per al seu compliment i desenvolupament, i a resoldre totes les incidències que es plantegen en la seua interpretació i execució.
  
Quarta
  
Esta orde entrarà en vigor l'endemà de la publicació en el Diari Oficial de la Generalitat Valenciana.
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, i 10, 14 i 46 de la Llei reguladora de la Jurisdicció Contenciosa Administrativa, contra la present orde, que posa fi a la via administrativa, els centres privats concertats podran interposar potestivament recurs de reposició, o plantejar directament recurs contenciós administratiu, en els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació en el termini d'un mes des de l'endemà de la publicació.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos des de l'endemà de la publicació.
  
València, 22 d'abril de 2002
  
El conseller de Cultura i Educació
  
p.s.r. (art. 4.1 Decret 111/2000,
  
DOGV núm. 3798, de 21 de juliol),
  
la subsecretària,
  
CARMEN NÁCHER PÉREZ
  
El conseller de Medi Ambient,
  
FERNANDO MODREGO CABALLERO
  
ANNEX I
  
Bases de la convocatòria de projectes d'educació ambiental
  
Primera. Objectius
  
a) Promoure que els centres docents realitzen projectes d'educació per a la sostenibilitat.
  
b) Facilitar la formació del professorat; l'ús d'equipaments i recursos que permeten introduir innovacions didàctiques, així com ajudes i subvencions per a desenrotllar els dits projectes.
  
Segona. Projectes i modalitats de participació
  
1. Els projectes tractaran l'educació ambiental com un dels elements d'un centre que es considera sostenible perquè promociona els valors ambientals i dóna resposta als interrogants que sorgixen de l'entorn
  
2. Els centres docents podran acollir-se a les següents modalitats de participació:
  
2.1 Modalitat A: projectes de participació en la formació bàsica en educació ambiental, que impartixen els assessors i les assessores dels centres d'educació ambiental, corresponents a la xàrcia de CEFIRE, que figuren en l'annex II.
  
2.2 Modalitat B: projectes d'educació ambiental vinculats al coneixement del medi natural de la Comunitat Valenciana, a la sensibilització sobre la seua fragilitat i al foment de comportaments respectuosos i compromesos amb la conservació del nostre patrimoni natural. Estos projectes es desenrotllaran als centres de visitants (CV) dels espais naturals protegits de la Comunitat Valenciana, que figuren en l'annex III, així com en el Centre d'Educació Ambiental de la Comunitat Valenciana que figura en l'annex IV.
  
2.3 Modalitat C: projectes sobre el patrimoni socioambiental de la Comunitat Valenciana, a desenrotllar en el Centre d'Educació Ambiental de la Comunitat Valenciana, segons s'indica en l'annex IV.
  
2.4 Modalitat D: projectes d'ecoauditoria en centres docents, a desenrotllar segons s'indica en l'annex V.
  
2.5 Modalitat E: projectes d'educació ambiental propis del centre docent, inclosos o no en programes institucionals, a desenrotllar de forma autònoma, segons s'indica en l'annex VI.
  
3. Els centres docents només podran presentar un projecte per cada modalitat. El total de projectes que podrà presentar cada centre dependrà de les unitats que tinga: un màxim de 3 projectes, centres de 21 unitats o més; 2 projectes, centres entre 20 i 9 unitats; i un projecte, aquells centres de 8 unitats o menys. Quan un centre presente diversos projectes, en la sol·licitud farà constar l'orde de preferència dels projectes per als quals sol·licita l'ajuda o subvenció.
  
4. Els projectes podran ser presentats pel claustre de professors, departaments, seminaris, equips de cicle o nivell, o professorat amb destinació en un o diversos centres docents.
  
Tercera. Sol·licituds i documentació
  
1. Sol·licituds
  
Els centres docents públics i privats concertats podran participar en la convocatòria, omplint el model de sol·licitud que figura en l'annex VII ?A.
  
2. Documentació complementària
  
a) A la sol·licitud, s'adjuntarà un projecte elaborat seguint les orientacions que figuren en l'annex corresponent a cada una de les modalitats.
  
b) Certificat de l'aprovació del consell escolar del centre o centres en què es desenrotllarà el projecte, o de l'òrgan competent corresponent, segons el model que figura en l'annex VII ?B.
  
c) Si és procedent, documentació que acredite la presència de l'educació ambiental en el projecte educatiu de centre, en el projecte curricular d'etapa i en les programacions didàctiques.
  
Quarta. Presentació i termini
  
1. Les sol·licituds, acompanyades de la documentació complementària, aniran dirigides al director o directora territorial de Cultura i Educació corresponent i es podran presentar en el registre de les direccions territorials de Cultura i Educació o per qualsevol de les formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener.
  
2. El termini de presentació és de 20 dies hàbils, comptats a partir de l'endemà de la publicació d'esta orde en el Diari Oficial de la Generalitat Valenciana.
  
S'entendrà que les sol·licituds han tingut entrada en la data en què van ser entregades en les oficines mencionades en l'apartat anterior.
  
Quinta. Ajudes i subvencions
  
1. Els centres públics, per a desenrotllar els projectes presentats, podran sol·licitar una sobredotació per despeses extraordinàries de funcionament. Per a això, remetran un pressupost per cada projecte presentat, detallat per conceptes, segons el model que figura en l'annex VII'C, en el termini indicat en la base quarta.
  
2. Els centres privats concertats, per a desenrotllar els projectes presentats podran sol·licitar subvencions. Per a això, remetran un pressupost per cada projecte presentat, detallat per conceptes, segons el model que figura en l'annex VII-C, en el termini indicat en la base quarta, acreditant a més el compliment dels requisits establits en l'Orde de la Conselleria d'Economia i Hisenda, de 30 de maig de 1996 (DOGV núm. 2.775).
  
3. L'import màxim de l'ajuda concedida a cada un dels projectes seleccionats, presentats pels centres docents públics serà:
  
- 600 euros per als projectes de les modalitats A i B, fins a un total de 21.000 euros per cada modalitat.
  
- 2.000 euros per als projectes de la modalitat C, fins a un total de 48.253 euros.
  
- 1.500 euros per als projectes de les modalitats D i E, fins a un total de 30.000 euros per cada modalitat.
  
4. L'import màxim de la subvenció concedida a cada un dels projectes seleccionats, presentats pels centres docents privats concertats serà:
  
- 600 euros per als projectes de les modalitats A i B, fins a un total de 6.000 euros per cada modalitat.
  
- 2.000 euros per als projectes de la modalitat C, fins a un total de 12.000 euros.
  
- 1.500 euros per als projectes de la modalitat D, fins a un total de 12.000 euros.
  
- 1.500 euros per als projectes de la modalitat E, fins a un total de 6.070 euros.
  
5. Les quantitats no adjudicades en cada una de les modalitats podran ser destinades a ajudes o subvencions a projectes corresponents a les altres modalitats, seguint l'orde en què figuren dites modalitats en la base segona.
  
6. L'ajuda o subvenció concedida es destinarà al finançament de les despeses següents derivades de l'execució del projecte: material fungible, bibliografia, desplaçaments, manutenció, allotjament, ús d'equipaments d'educació ambiental i reprografia.
  
Sexta. Comissió de Selecció
  
1. La selecció de projectes i la proposta de concessió d'ajudes i subvencions serà realitzada per una Comissió, composta per:
  
- President: el director general d'Ordenació i Innovació Educativa i Política Lingüística o persona que delegue.
  
- Vocals:
  
Els tres subdirectors territorials d'Educació o la persona designada a l'efecte pel director o directora territorial corresponent.
  
Tres assessors o assessores de CEFIRE, designats pel director general d'Ordenació i Innovació Educativa i Política Lingüística.
  
El cap de la secció d'Extensió Educativa de la Direcció General d'Ordenació i Innovació Educativa i Política Lingüística.
  
Un funcionari o funcionària de la Direcció General d'Educació i Qualitat Ambiental i un funcionari o funcionària de la Direcció General de Planificació i Gestió del Medi, designats per les seues respectives directores generals.
  
Un funcionari o funcionària designat pel director general d'Ordenació i Innovació Educativa i Política Lingüística, que actuarà com a secretari amb veu i vot.
  
2. La Comissió podrà dotar-se de l'assessorament d'aquells tècnics que considere oportú per a completar la valoració dels projectes.
  
3. El funcionament de la Comissió s'ajustarà al que disposen els articles 22 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua nova redacció donada per la Llei 4/1999, de 13 de gener.
  
Sèptima. Criteris de selecció
  
Els projectes presentats seran seleccionats, als efectes de realitzar la corresponent proposta d'assignació econòmica, aplicant els següents criteris:
  
1. Qualitat del projecte: fins a 10 punts.
  
- Presència i promoció en el projecte educatiu del centre d'aquells valors ambientals que fan referència als interrogants que sorgixen de l'entorn: fins a 1 punt.
  
- Presència en el projecte curricular corresponent d'orientacions per a la incorporació, a través de les distintes àrees o matèries, de l'educació ambiental: fins a 1 punt.
  
- Organització dels continguts de les àrees o matèries curriculars en la programació didàctica corresponent, tenint en compte l'educació ambiental: fins a 1 punt.
  
- Plantejament del projecte: viabilitat dels objectius i activitats proposades; adequació del pla de treball als objectius plantejats; sistema d'avaluació previst: fins a 3 punts.
  
- Aportacions innovadores del projecte a l'educació per a la sostenibilitat: fins a un 1 punt
  
- Percentatge del professorat implicat: fins a 1 punt.
  
- Implicació en el projecte presentat d'altres temes transversals: fins a 1 punt.
  
- Col·laboració dels diferents membres de la comunitat educativa i de diverses institucions: fins a 1 punt.
  
2. En la modalitat E, temes inclosos en campanyes o programes institucionals d'educació ambiental: 1 punt.
  
3. Centres docents que tinguen autoritzades actuacions de compensació educativa, segons la Resolució de 24 d'octubre del 2001 (DOGV de 9.11.01) i la Resolució de 14 de novembre del 2001 (DOGV de 21.11.01), sempre que obtinguen un mínim de 5 punts en l'apartat 1, punt 1.
  
4. Perquè un projecte puga ser seleccionat i rebre ajuda o subvenció, haurà d'obtindre un mínim de 5 punts en l'apartat 1 (qualitat del projecte).
  
5. En cas d'empat, tindran prioritat en els projectes de modalitat A, aquells centres que no hagen rebut ajuda o subvenció en les tres últimes convocatòries de projectes d'educació ambiental en la dita modalitat.
  
Octava. Publicació de la resolució
  
1. Resolució provisional
  
a) La Comissió de Selecció, en funció de la puntuació obtinguda, elaborarà la relació provisional de projectes seleccionats, fent constar les assignacions econòmiques adjudicades, que es farà pública als taulers d'anuncis de la Conselleria de Cultura i Educació i de la Conselleria de Medi Ambient, i de les seues respectives direccions territorials.
  
b) Hi haurà un termini de 8 dies hàbils per a efectuar reclamacions davant de la Comissió de Selecció, que les resoldrà i elevarà la proposta definitiva a la Direcció General d'Ordenació i Innovació Educativa i Política Lingüística i a la Direcció General d'Educació i Qualitat Ambiental.
  
2. Resolució definitiva
  
a) Vista la proposta de la Comissió de Selecció, la Direcció General d'Ordenació i Innovació Educativa i Política Lingüística i la Direcció General d'Educació i Qualitat Ambiental dictaran conjuntament la resolució definitiva de la convocatòria, que serà publicada en el Diari Oficial de la Generalitat Valenciana.
  
b) D'acord amb el que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener.
  
El termini màxim per a resoldre la sol·licitud és de tres mesos, a comptar des de la data en què haja tingut entrada en el registre de l'òrgan competent per a la seua tramitació, sense perjuí del que preveu l'article 42.5 de la mateixa llei.
  
L'efecte que produiria el silenci administratiu, si transcorre el termini sense que s'haja dictat i notificat la resolució corresponent, és desestimatori de la sol·licitud.
  
Novena. Seguiment i avaluació dels projectes. Certificació
  
1. Els centres docents realitzaran una memòria per cada projecte seleccionat, seguint el model que figura en l'annex VIII, que serà presentada en el Centre de Formació, Innovació i Recursos Educatius (CEFIRE) corresponent, abans del 10 de juliol de l'any 2002.
  
2. En els projectes de la modalitat A, el director o directora del CEFIRE corresponent, a proposta de l'assessor o assessora responsable del projecte, acreditarà les hores de formació del professorat participant, d'acord amb el que s'especifica en l'annex II d'esta orde.
  
3. En els projectes de les altres modalitats, el director o la directora del CEFIRE, a proposta de l'assessor o assessora que haja avaluat la memòria, acreditarà les corresponents hores de formació al professorat participant.
  
Deu. Obligacions dels beneficiaris
  
L'acceptació de la realització dels projectes i la percepció de les ajudes i subvencions per part dels centres implica els compromisos següents:
  
1. Realització del projecte d'educació ambiental.
  
2. Presentació de la memòria del projecte, a què fa referència la base novena.
  
3. Assistència del professorat implicat en el projecte a les jornades de formació i de seguiment que siguen convocades.
  
4. Justificació econòmica de la quantitat ingressada als centres públics o de les subvencions rebudes pels centres privats concertats, segons s'indica en la base onze.
  
5. Facilitar l'accés a la informació requerida en les actuacions de seguiment del projecte, que realitzen la Conselleria de Cultura i Educació i la Conselleria de Medi Ambient.
  
Onze. Percepció i justificació de les ajudes i subvencions
  
1. Els centres públics rebran la quantitat adjudicada, una vegada acceptada expressament la realització del projecte d'educació ambiental a través d'escrit de la direcció del centre a la Direcció General d'Ordenació i Innovació Educativa i Política Lingüística. El lliurament de la dita quantitat s'efectuarà per mitjà d'ordes de pagament en ferm, a proposta de la Conselleria de Cultura i Educació i a càrrec del pressupost anual d'aquella, com disposa la Llei 10/2001, de 27 de desembre, de Pressupostos de la Generalitat Valenciana per a l'exercici de 2002.
  
Donat el seu caràcter de sobredotació per despeses extraordinàries de funcionament, en els documents de control de l'activitat econòmica del centre hauran d'especificar-se clarament els ingressos i les despeses que es produïsquen per raó d'esta convocatòria. Així mateix, s'adjuntarà la justificació de l'import de la quantitat concedida, a la justificació anual que han d'efectuar, segons disposa l'Orde de 18 de maig de 1995, de la Conselleria de Cultura, Educació i Ciència (publicada en el DOGV núm. 2.526).
  
Els centres privats concertats percebran l'ajuda atorgada després de la justificació del compliment de la finalitat per a la qual es va concedir. Per a això, remetran els documents corresponents originals, o les fotocòpies compulsades, a la Direcció General d'Ordenació i Innovació Educativa i Política Lingüística. Així mateix quan esta subvenció siga superior a 1.800 euros, en el moment d'atorgar-los la subvenció, hauran de presentar certificat actualitzat d'estar al corrent de les obligacions tributàries i, si és procedent, amb la seguretat social, expedit per l'agència de l'administració tributària i de la seguretat social, segons disposa l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21.06.1996), així com certificat de la Conselleria d'Economia i Hisenda i de l'últim rebut de l'Impost d'Activitats Econòmiques. En cas de no estar obligats a prestar les declaracions o documents de què es tracte, s'acreditarà esta circumstància per mitjà de declaració responsable.
  
Tota alteració de les condicions tingudes en compte per a la concessió de les subvencions i, en tot cas, l'obtenció concurrent de subvenció o ajuda atorgada per altres administracions o ens públics o privats, podrà donar lloc a la modificació de la resolució de concessió.
  
L'import de les subvencions, en cap cas, podrà ser de tal quantia que, aïlladament o sumat a les subvencions o ajudes d'altres administracions públiques o privades, supere el cost de l'activitat a desenrotllar pel beneficiari.
  
Serà procedent el reintegrament de les quantitats percebudes i l'exigència de l'interés de demora des del moment de pagament de la subvenció en els següents casos: incompliment de l'obligació de justificació; obtenció de la subvenció sense reunir les condicions requerides per a això; incompliment de la finalitat per a la qual la subvenció va ser concedida; incompliment de les condicions imposades als beneficiaris en la concessió de la subvenció. Igualment, quan la subvenció principal siga de la Generalitat Valenciana, serà procedent el reintegrament de l'excés obtingut sobre el cost de l'activitat.
  
Quan en l'exercici de les funcions d'inspecció o control es deduïsquen indicis de la incorrecta obtenció, gaudi o destinació de la subvenció o ajuda percebuda, els agents encarregats de la seua realització podran acordar la retenció de les factures, documents equivalents o substitutius i de qualsevol altre document relatiu a les operacions en què tals indicis es manifesten.
  
2. L'escrit d'acceptació i els documents justificatius a què fa referència el punt 1 d'esta base, es podran presentar en els registres de les direccions territorials de Cultura i Educació o per mitjà de qualsevol de les altres formes establides en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener. El termini de presentació dels dits documents serà de 20 dies hàbils comptats a partir del dia següent a la publicació de la resolució definitiva en el Diari Oficial de la Generalitat Valenciana.
  
S'entendrà que els documents han tingut entrada en la data en què van ser entregats en les mencionades oficines.
  
ANNEX II
  
Convocatòria de projectes d'educació ambiental
  
Modalitat A
  
I. Centres d'educació ambiental (CEA) i Gabinet Didàctic, adscrits als CEFIRE, que oferixen formació bàsica en educació ambiental:
  
1. CEA El Termet (Vila-real): Riu Millars (aprofitament d'aigües, curs baix). Ecosistema urbà. Estudi de la serra d'Espadà.
  
2. CEA Aula de la Mar (Benicàssim): L'equilibri ambiental en el litoral. Explotació i utilització dels recursos marins. Les problemàtiques mediambientals de les zones costaneres. Turisme i medi ambient.
  
3. CEA Benacantil (Alacant): Muntanya urbana, ecosistema de l'espai i relació amb la ciutat.
  
4. CEA Almafrà (Benidorm): Ecosistema urbà. Turisme i medi ambient. L'aigua.
  
5. CEA Hort de Trénor (Torrent): Proposta botànica. Impacte humà del barranc de Torrent. Zona humida del barranc de Cortitxelles.
  
6. CEA La Casella-Murta (Alzira): El bosc mediterrani. L'equilibri ambiental. Coneixement del medi natural.
  
7. CEA Casa de la Natura (Gandia): Riu Serpis. Ecosistema urbà. Agricultura biològica. Problemàtiques mediambientals.
  
8. Gabinet Didàctic del Jardí Botànic: Jardí Botànic.
  
II. Els centres docents adjuntaran a la sol·licitud un projecte de participació que especificarà:
  
1. Centre d'educació ambiental en el qual desitja realitzar el projecte.
  
2. Professorat implicat.
  
3. Objectius que es proposen, relacionats amb l'educació per a la sostenibilitat.
  
4. La promoció dels valors ambientals que fan referència als interrogants que sorgixen de l'entorn, tal com figuren en el projecte educatiu del centre.
  
5. Les orientacions que figuren en el projecte curricular corresponent per a incorporar l'educació ambiental en les diferents àrees o matèries.
  
6. L'organització dels continguts de les àrees o matèries curriculars, que figuren en les programacions didàctiques corresponents, com a resultat de la incorporació de l'educació per a la sostenibilitat.
  
7. Pla de treball: activitats programades pel centre relacionades amb aquelles que oferix el CEA sol·licitat.
  
8. Activitats preparatòries a realitzar en el propi centre docent: informació a l'alumnat, organització d'equips de treball, preparació de material didàctic, coneixement de les característiques ambientals que s'estudiaran al CEA.
  
9. Criteris previstos per a avaluar el projecte.
  
10. Col·laboració dels diferents membres de la comunitat educativa i de diverses institucions.
  
Els apartats 4, 5 i 6 s'hauran de justificar adjuntant la documentació corresponent.
  
III. Al professorat que participe en la realització dels projectes d'esta modalitat se li acreditaran les corresponents hores de formació, tenint en compte els apartats següents:
  
1. Reflexió teòrica del professorat (en sessions a partir de les 17 hores).
  
2. Elaboració del projecte.
  
3. Presentació i aprovació del projecte en el CEA.
  
4. Realització del projecte en l'equipament (una sessió com a mínim).
  
5. Coordinació, seguiment i avaluació del projecte en el centre docent.
  
6. Elaboració d'una memòria.
  
ANNEX III
  
Convocatòria de projectes d'educació ambiental
  
Modalitat B
  
I. Síntesi del dossier d'activitats per a escolars del Programa de Divulgació, Interpretació del Patrimoni i d'Educació Ambiental als Espais Naturals de la Comunitat Valenciana, que desenrotlla la Conselleria de Medi Ambient.
  
1. Parc Natural del Prat de Cabanes-Torreblanca.
  
Activitat: coneix el Parc Natural del Prat de Cabanes-Torreblanca.
  
2. Reserva Natural de les Illes Columbretes.
  
Activitat 1: Columbrets modelades pel foc.
  
Activitat 2: Illes Columbrets. Col·lecció Espais Naturals.
  
Activitat 3: Audiovisual: Les illes Columbrets.
  
Activitat 4: El món de la gavina.
  
Activitat 5: Arts de pesca.
  
Activitat 6: Introducció a l'observació d'aus marines.
  
Activitat 7: Descobrir les illes Columbrets.
  
Activitat 8: Itinerari port Tofiño-Far.
  
Activitat 9: Itinerari marí.
  
3. Paratge Natural del Desert de les Palmes.
  
Activitat 1: Centre de visitants la Bartola.
  
Activitat 2: Itinerari Porteria Vella.
  
Activitat 3: Itinerari de les Santes.
  
Activitat 4: Itinerari Castell de Montornés.
  
Activitat 5: Itinerari geològic.
  
Activitat 6: Repoblació forestal.
  
4. Parc Natural de la Serra d'Espadà.
  
Activitat 1: Conferències.
  
Activitat 2: Itinerari d'Alcúdia de Veo a Sueras.
  
Activitat 3: Itinerari d'Ayódar.
  
Activitat 4: Itinerari d'Eslida.
  
Activitat 5: Itinerari de Chóvar.
  
Activitat 6: Itinerari d'Aín.
  
Activitat 7: Itinerari d'Alfondeguilla.
  
Activitat 8: Itinerari de Veo.
  
Activitat 9: Itinerari d'Almedíjar.
  
Activitat 10: Itinerari d'Algimia de Almonacid.
  
5. Parc Natural de l'Albufera.
  
Activitat 1: Centre de visitants del Racó de l'Olla i torre observatori.
  
Activitat 2: Centre de visitants de Cavallerisses.
  
Activitat 3: Itinerari del Racó de l'Olla.
  
Activitat 4: Identificació d'aus.
  
Activitat 5: Identificació de plantes de les dunes fixes de la Devesa a l'àrea del Racó de l'Olla.
  
Activitat 6: Itinerari en barca per l'Albufera.
  
6. Parc Natural de la Marjal de Pego-Oliva.
  
Activitat: Coneix el Parc Natural de la Marjal de Pego-Oliva.
  
7. Parc Natural del Montgó.
  
Activitat 1: Centre de visitants de Torrecremada.
  
Activitat 2: Visita als vivers de la planta autòctona.
  
Activitat 3: Itinerari de la cova de l'Aigua.
  
Activitat 4: Itinerari de la cova Tallada.
  
Activitat 5: Itinerari de la torre del Gerro.
  
8. Parc Natural del penyal d'Ifac.
  
Activitat 1: Exposició del centre de visitants del penyal d'Ifac.
  
Activitat 2: L'aula de la naturalesa del penyal d'Ifac.
  
Activitat 3: Visualització del vídeo del penyal d'Ifac.
  
Activitat 4: Visualització d'una col·lecció de diapositives sobre el penyal d'Ifac.
  
Activitat 5: Itinerari penyal d'Ifac.
  
Activitat 6: Itinerari pels miradors de llevant.
  
9. Parc Natural del Carrascar de la Font Roja.
  
Activitat 1: Centre de visitants del Parc Natural del Carrascar de la Font Roja.
  
Activitat 2: Itinerari Santuari-Mas de Tetuan-el Menejador.
  
Activitat 3: Itinerari per la zona d'ús públic.
  
Activitat 4: Itinerari del barranc de l'Infern.
  
Activitat 5: El xicotet itinerari.
  
Activitat 6: El viver de la planta autòctona.
  
10. Parc Natural de les Salines de Santa Pola.
  
Activitat: coneix el Parc Natural de les Salines de Santa Pola.
  
11. Parc Natural del Fondo.
  
Activitat: coneix el Parc Natural del Fondo.
  
12. Parc Natural de les Llacunes de La Mata-Torrevieja.
  
Activitat 1: Centre de visitants del parc natural.
  
Activitat 2: Itinerari per la llacuna de La Mata.
  
II. Els centres docents adjuntaran a la sol·licitud un projecte que especificarà:
  
1. Espai natural en què desitja realitzar el projecte.
  
2. Professorat implicat.
  
3. Objectius que es proposen, relacionats amb l'educació per a la sostenibilitat.
  
4. La promoció dels valors ambientals que fan referència als interrogants que sorgixen de l'entorn, tal com figuren en el projecte educatiu del centre.
  
5. Les orientacions que figuren en el projecte curricular corresponent per a incorporar l'educació ambiental en les diferents àrees o matèries.
  
6. L'organització dels continguts de les àrees o matèries curriculars, que figuren en les programacions didàctiques corresponents, com resultat de la incorporació de l'educació per a la sostenibilitat.
  
7. Pla de treball: activitats programades pel centre relacionades amb aquelles que oferix l'espai natural sol·licitat.
  
8. Activitats preparatòries a realitzar en el propi centre docent: informació a l'alumnat, organització d'equips de treball, preparació de material didàctic, coneixement de les característiques ambientals que s'estudiaran a l'espai natural.
  
9. Criteris previstos per a avaluar el projecte.
  
10. Col·laboració dels diferents membres de la comunitat educativa i de diverses institucions.
  
Els apartats 4, 5 i 6 s'hauran de justificar adjuntant la documentació corresponent.
  
III. Condicions general de les visites i recomanacions:
  
1. Per a la preparació del projecte, és convenient consultar el dossier d'activitats oferit pel Programa de Divulgació, Interpretació del Patrimoni i Educació Ambiental dels Espais Naturals de la Comunitat Valenciana. En el dossier d'activitats per a escolars, que es pot descarregar de la pàgina web de la Generalitat Valenciana (http:\\www.gva.es), es descriuen les activitats que oferix cada espai natural en el programa, com també la informació sobre el nivell educatiu de l'alumnat que pot realitzar l'activitat, duració, nombre d'alumnes, objectius conceptuals, descripció de l'activitat, material necessari, lloc on es realitza, adequació per a persones amb mobilitat reduïda, i altres recomanacions. Així mateix, es pot contactar directament amb el personal assignat a este programa, amb caràcter previ a la redacció del projecte, per a rebre una informació més precisa sobre les activitats que es poden realitzar.
  
2. És necessària l'assistència del responsable del grup que realitzarà la visita a una reunió prèvia amb el personal assignat a este programa en l'espai natural. En esta reunió es planifiquen les activitats que es realitzaran en funció dels objectius de la visita, de l'interés per algun tema concret, del temps disponible, de la grandària del grup, del nivell educatiu de l'alumnat, etc. Es tracta la metodologia que s'utilitza durant l'activitat i s'entrega el material que millor s'ajusta a l'activitat que es desenrotllarà. La reunió tindrà lloc en el centre de visitants o en les dependències que s'establisquen en la conversació prèvia telefònica.
  
ANNEX IV
  
Convocatòria de projectes d'educació ambiental
  
Modalitat C
  
I. El Centre d'Educació Ambiental de la Comunitat Valenciana, situat a l'Alqueria dels Frares (Sagunt), és un centre de caràcter autonòmic que oferix una visió integrada del medi ambient a la Comunitat Valenciana en dos aspectes fonamentals com són la interacció de la societat amb el seu entorn, configurant així el patrimoni socioambiental de la Comunitat Valenciana, i la gestió dels distints factors ambientals (aigua, atmosfera, sòl, residus, espais naturals, energia, etc.).
  
Per a l'elaboració de projectes d'esta modalitat, el CEA de la Comunitat Valenciana oferix als centres docents els següents recursos:
  
1. L'entorn immediat, que resumix les característiques fonamentals del territori de la Comunitat Valenciana: litoral, serra, zona agrícola, urbana i industrial, patrimoni historicocultural, zona humida, etc.
  
2. L'edifici seu del centre d'educació ambiental: una alqueria del segle XVII rehabilitada, amb la seua estructura original i els elements singulars propis d'estos habitatges rurals (pati, pou, aljub, forn, cuina, etc.).
  
3. Exposició interactiva, centre de documentació, laboratori, etc.
  
4. Planta d'energia solar fotovoltaica, que permet tant un estalvi significatiu (al voltant del 50%) en el consum d'energia, com la seua utilització amb fins demostratius.
  
5. Hort històric: hort-jardí que permet conéixer la història de l'agricultura valenciana, a manera d'exemple de la interacció de la societat amb el seu entorn, a través d'un recorregut per l'hort romà, l'hort àrab, l'hort del descobriment i l'hort actual.
  
II. Els centres docents adjuntaran a la sol·licitud un projecte que especificarà:
  
1. Objectius que es proposen relacionats amb el patrimoni socioambiental de la Comunitat Valenciana.
  
2. Activitats programades pel centre docent per a l'aprofitament didàctic dels recursos que oferix el CEA de la Comunitat Valenciana
  
3. Activitats preparatòries a realitzar en el propi centre docent: informació a l'alumnat, organització d'equips de treball, preparació de material didàctic, coneixement previ del patrimoni socioambiental de la Comunitat Valenciana que s'estudiarà al CEA.
  
4. Previsió d'activitats posteriors per a l'avaluació i difusió de l'experiència.
  
Amb caràcter previ a la realització del projecte, el professorat responsable assistirà a una reunió informativa i de coordinació en el CEA, en la qual es facilitarà el material didàctic corresponent.
  
Per al desenvolupament d'esta modalitat de projectes es podran utilitzar les instal·lacions i els recursos del CEA fins a un màxim de tres dies.
  
ANNEX V
  
Convocatòria de projectes d'educació ambiental
  
Modalitat D
  
I. L'ecoauditoria en els centres docents és un recurs que permet efectuar una anàlisi de l'impacte que causen al medi ambient les activitats del centre (es compren i consumixen materials, es donen aportacions de matèria i energia, es generen residus, s'ocupa un espai, etc.).
  
L'ecoauditoria perseguix la transformació de la vida quotidiana del centre docent, a través d'una pràctica respectuosa amb el medi ambient i amb els principis de la sostenibilitat. Pretén instaurar un estil de vida cooperativa, solidari amb les generacions presents i futures, que valora totes les formes de vida i sent la necessitat de participar i compartir, pertorbant el menys possible. Es completa amb un pla de millora, que es revisa periòdicament per a actualitzar les mesures de millora establides i augmentar els resultats obtinguts.
  
L'ecoauditoria en els centres docents es proposa els següents objectius:
  
1. Promoure la sensibilització, la implicació i el compromís del professorat, de l'alumnat i de tota la comunitat educativa sobre l'educació ambiental.
  
2. Millorar la pràctica ambiental del centre, per mitjà de la reducció en el consum de recursos (paper, aigua, energia, etc.) i en la producció de residus.
  
3. Millorar el clima educatiu del centre docent en l'àmbit de les relacions humanes, en l'àmbit dels processos d'ensenyança-aprenentatge, i en l'àmbit dels recursos didàctics.
  
II. Els centres docents adjuntaran a la sol·licitud un projecte que especificarà:
  
1. Identificació de la situació que es desitja revisar i millorar en el centre docent.
  
2. Definició dels objectius de millora que es proposen.
  
3. Pla d'actuació.
  
4. Compromís de la comunitat educativa manifestat en el consell escolar o òrgan corresponent.
  
5. Comissió de gestió ambiental: data de constitució en el centre i membres que la componen.
  
6. Previsió d'activitats posteriors per a l'avaluació i difusió de l'experiència.
  
El professorat dels centres docents que siguen seleccionats per a realitzar els projectes d'ecoauditoria, rebrà prèviament la formació necessària.
  
ANNEX VI
  
Convocatòria de projectes d'educació ambiental
  
Modalitat E
  
I. Els projectes d'educació ambiental propis del centre docent es desenrotllaran des d'una visió ambiental i no sols ecològica, que presente alternatives per a un futur sostenible. Així mateix, els projectes podran implicar als equipaments d'educació ambiental de la Comunitat Valenciana relacionats en els annexos II, III i IV.
  
Tindran prioritat els projectes que es desenrotllen en equipaments de les diputacions, ajuntaments o mancomunitats de la Comunitat Valenciana.
  
II. Els centres docents adjuntaran a la sol·licitud un projecte que especificarà:
  
1. Títol i lloc en què es desenrotlle el projecte.
  
2. Professorat implicat.
  
3. La promoció dels valors ambientals que fan referència als interrogants que sorgixen de l'entorn, tal com figuren en el projecte educatiu del centre.
  
4. Les orientacions que figuren en el projecte curricular corresponent per a incorporar l'educació ambiental en les diferents àrees o matèries.
  
5. L'organització dels continguts de les àrees o matèries curriculars, que figuren en les programacions didàctiques corresponents, com resultat de la incorporació de l'educació ambiental.
  
6. Implicació d'altres temes transversals.
  
7. Col·laboració dels diferents membres de la comunitat educativa i de diverses institucions.
  
8. Pla de treball: activitats programades per a desenrotllar per l'alumnat, calendari previst i metodologia.
  
9. Criteris previstos per a avaluar el projecte.
  
10. Estratègies per a la difusió del projecte.
  
ANNEX VII ?A
  
Convocatòria de projectes d'educació ambiental
  
Sol·licitud
  
(Cal adjuntar el projecte o projectes a esta sol·licitud)
  
a) Dades del centre:
  
Règim: Públic: .......... [ ] (marqueu una X)
  
Privat concertat ......... [ ]
  
Nom: ... Codi: ...
  
Adreça:. ... CP: ...
  
localitat: ... Prov.:... Tel.: ... fax: ...
  
Nivells d'ensenyança que s'impartixen: ...
  
Nre. total d'unitats: ...
  
Nre. de professors/es: ...
  
B) Sol·licita per orde de preferència:
  
Títol projecte...
  
Modalitat...
  
Nivell...
  
Professorat responsable del projecte
  
A efectes del que establix l'article 42.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la nova redacció donada per la Llei 4/1999, de 13 de gener, se l'informa que:
  
El termini màxim per a resoldre la present sol·licitud és de tres mesos, a comptar des de la data en què la mateixa haja tingut entrada en el registre de l'òrgan competent per a la seua tramitació, sense perjuí del que preveu l'article 42.5 de la mateixa llei.
  
L'efecte que produiria el silenci administratiu, si transcorreguera el dit termini sense que s'haja dictat i notificat la resolució corresponent, és desestimatori de la seua sol·licitud.
  
......... ..............., .....de............de 2002
  
el/la director/a o el/la titular del centre
  
SR./A DIRECTOR/DIRECTORA TERRITORIAL DE CULTURA I EDUCACIÓ DE\_\_\_\_\_\_\_\_\_\_\_\_\_\_\_
  
ANNEX VII ?B
  
Convocatòria de projectes d'educació ambiental
  
Certificat del consell escolar
  
Sr./Sra.:...
  
director/a del centre: ... Codi:...
  
CERTIFICA:
  
Que dins de les activitats del centre per al curs acadèmic 2002/2003, es preveu la realització del/dels projecte/s d'educació ambiental, titulat/s:
  
...
  
...
  
que tenen l'aprovació dels òrgans competents.
  
I perquè conste, als efectes previstos en l'orde de convocatòria, expedisc el certificat en ... ... de ... de ...
  
SR./A DIRECTOR/DIRECTORA TERRITORIAL DE CULTURA I EDUCACIÓ DE \_\_\_\_\_\_\_\_\_\_\_\_
  
ANNEX VII ?C
  
Convocatòria de projectes d'educació ambiental
  
Pressupost del projecte d'educació ambiental
  
a) Dades del centre
  
Règim: públic................[ ] (marqueu una X)
  
Privat concertat ............[ ]
  
Nom: ...
  
Adreça: ... CP: ...
  
Localitat: ... Prov.: ... Tel.: ... Fax: ...
  
Codi centre: ... CIF: ...
  
Nom entitat bancària: ...
  
Adreça sucursal: ... Localitat: ...
  
Codi sucursal: ... Núm. compte.: ...
  
b) Projecte
  
Modalitat: ...
  
Títol del projecte: ...
  
Professorat responsable: ...
  
c) Previsions econòmiques
  
Concepte... Quantitat...
  
Desplaçaments ...
  
Ús d'equipaments d'E.A. ...
  
Material fungible ...
  
Manutenció ...
  
Allotjament ...
  
Bibliografia
  
Reprografia
  
 Total :................. euros
  
......................................., .... de ........... de 2002
  
el/la director/a o el /la titular del centre
  
SR./A DIRECTOR/DIRECTORA TERRITORIAL DE CULTURA I EDUCACIÓ DE \_\_\_\_\_\_\_\_\_\_\_\_
  
ANNEX VIII
  
Convocatòria de projectes d'educació ambiental
  
Guió de la memòria
  
1. Dades del centre i títol del projecte
  
2. Context
  
2.1. Descripció del centre docent i del seu entorn.
  
2.2. Participació i coordinació del projecte.
  
2.3. Recursos materials i didàctics utilitzats.
  
2.4. Col·laboració d'altres persones i institucions implicades.
  
3. Projecte
  
3.1. Descripció breu de les característiques.
  
3.2. Objectius aconseguits com a resposta als interrogants sorgits de l'entorn.
  
3.3. Repercussió en el projecte educatiu, els projectes curriculars, les programacions didàctiques, l'organització i el funcionament del centre.
  
4. Realització del projecte
  
4.1. Continguts treballats.
  
4.2. Temporalització.
  
4.3. Metodologia utilitzada.
  
4.4. Activitats realitzades.
  
5. Conclusions
  
5.1. Valoració del treball realitzat.